21/06/2010 | Administración LocalMunicipal
Cariño
Selección de auxiliar de policía local

Por Resolución da Alcadía nº 264/2010 de 08/06/2010, aprobáronse as seguintes en base ás seguintes: O obxecto da convocatoria é a formación dunha lista aberta para posibilitar a contratación laboral temporal, mediante a modalidade de contrato de duración determinada que proceda en cada caso (ET art.15.1; RD 2720/1998) de auxiliares de policía local. Previsiblemente procederase á contratación de un auxiliar de policía na tempada de verán, non superando o límite establecido no artigo 95.1 da Lei 4/2007, do 20 de abril, de coordinación de policías locias. Segundo se estableza en cada contrato de conformidade coas necesidades do Concello de Cariño, e por un período de tres meses, que é inferior ao máximo de catro meses que establece no artigo 95.1 da Lei 4/2007, do 20 de abril, de coordinación de policías locais. A retribución do citado posto de traballo será a establecida na tabla salarial para a súa categoría. A cobertura temporal dos postos de traballo efectuarase a través dun sistema de lista aberta na que a orde de prelación virá dado pola puntuación total obtida no proceso selectivo segundo o establecido na base 10ª das presentes. A xornada laboral será de 37,5 horas de promedio en cómputo semanal. Os aspirantes deberán reunir os seguintes requisitos, referidos á data na que finalice o prazo de presentación de solicitudes: A). Ser de nacionalidade española ou nacional dos demais Estados membros da Unión Europea. A tal efecto e en cumprimento do regulado no artigo 57 da LEi 7/2007, de 12 de abril, del Estatuto Básico del Empleado Público, terán a mesma consideración, calquera que sexa a súa nacionalidade, a/o cónxugue dos españois e demais nacionais de outros Estados membros da Unión Europea, sempre que non estén separados de dereito e aos seus descendentes e aos do seu cónxugue sempre que non estén separados de dereito, sexan menores de vinteún anos ou maiores de dita idade dependentes. Poderán acceder en igualdade de condicións os extranxeiros con residencia legal en España. B). Ter cumpridos os 18 anos e non ter cumpridos os 58 anos de idade. C).- Estar en posesión do Título de Ensinanza Secundaria Obrigatoria, título de graduado escolar ou equivalente. D).-Estar en posesión do carnet de conducir clase A e B, con autorización BTP. E).- Ter unha estatura mínima, en caso de ser home de 1,65 m. e en caso de ser muller de 1,60 m. F). Non estar incurso en causa de incapacidade ou incompatibilidade que determine a lexislación vixente. G). Non ser separado, mediante expediente disciplinario, do servizo da Administración do Estado, Comunidade Autónoma ou das Entidades Locais, nin estar inhabilitado para o exercicio de funcións públicas. Os anteriores requisitos deberán reunirse con referencia ao último día do prazo de presentación de solicitudes, e gozar destes ata a toma de posesión, sendo nulo o nomeamento dos aspirantes que estean incursos en causas de incapacidade segundo a normativa vixente. As solicitudes presentaranse no modelo de instancia que se facilitará nas oficinas municipais e irán acompañadas de fotocopia do DNI, do carnet de conducir, da autorización BTP, do titulo acreditativo de estar en posesión da formación académica mínima esixida segundo a base 6ª C) da presente convocatoria, os cales serán obxecto de compulsa no Rexistro de Entrada de Documentos. As solicitudes presentaranse no Rexistro Xeral de Entrada de documentos do Concello de Cariño durante o prazo de cinco días naturais, contados dende o seguinte ao da publicación destas bases no BOP de A Coruña. Tamén se poderán presentar na forma que determina o artigo 38.4 da Lei 30/92, de Réxime Xurídido das Administracións Públicas e do Procedemento Administrativo Común; neste caso, deberán comunicalo mediante telegrama ou telefax durante o mesmo prazo que o de presentación de instancias. Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das bases desta convocatoria. Rematado o prazo de presentación de instancias, a Alcaldía dictará resolución no prazo máximo de tres días, aprobando a lista de persoas admitidas e excluidas cos motivos de exclusión, e a designación de tribunal cualificador. Dita resolución publicarase no taboleiro de edictos do concello, concedéndose un prazo de dous días para enmenda polas persoas excluidas dos defectos a que alude o artigo 71 da Lei 30/92 de Réxime Xurídido das Administracións Públicas e do Procedemento Administrativo Común, e a abstención e recusación dos membros de tribunal. A lista provisional elevarase a definitiva polo transcurso do prazo para reclamacións, se non as houbese; no caso contratrio, resolveranse e publicarase a lista definitiva, do mesmo xeito que a anterior. A comisión seleccionadora estará formada, segundo os criterios do artigo 60 da Lei 7/2007, do Estatuto Básico do Empregado Público: Presidente (con voto de calidade) e Secretario (con voz e voto): terán a condición de funcionarios de carreira do Concello de Cariño. Tres vogais: terán a condición de funcionarios de carreira ou personal laboral fixo de calqueira administración pública. Todos os membros do Tribunal deberán ter titulación igual ou superior ás das prazas que se convocan. Os membros do tribunal deberán absterse de intervir, comunicándolle ao Alcalde cando neles concorrera algunha das circunstancias previstas no artigo 28 da Lei 30/92 de réxime xurídico das Administracións públicas e procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación desta Convocatoria. Así mesmo, as persoas aspirantes poderán recusar aos membros do tribunal cando neles concorrera algunha das circunstancias previstas para a abstención e de conformidade co establecido no artigo 29 da Lei 30/92. O tribunal cualificador deberá constituírse na data que designe o/a presidente/a, entendéndose validamente constituído cando asista a maioría absoluta dos membros de cada tribunal, titulares ou suplentes. Na sesión constitutiva de cada tribunal adoptaranse as decisións pertinentes para o correcto desenvolvemento das probas selectivas. A partir da sesión de constitución cada tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ao disposto na Lei 30/92 de réxime xurídico das Administracións públicas e procedemento administrativo común e ás bases xerais e específicas reguladoras desta convocatoria. Os membros do tribunal e os seus asesores que asistan ás sesións percibirán as indemnizacións pola súa asistencia segundo a contía legalmente establecida. De acordo co previsto no artigo 47 do Decreto 243/2008, do 16 de outubro, as probas para a selección de auxiliares contratados polos concellos, son as que se describen a continuación. A.1. Comprobación da estatura e probas de aptitude física. -Comprobación da estatura. Ao comezo realizarase o control da estatura dos/as aspirantes. Os mínimos son os que rexen para o ingreso nos corpos de policía local: 1,65 metros para os homes e 1,60 metros para as mulleres. -Probas físicas. As probas físicas cualificaranse de apto/non apto. Para obter a cualificación de apto os aspirantes deberán acadar as marcas mínimas ou non superar as máximas que se establecen para cada proba. A.1.1. Potencia tren inferior: salto vertical. Realizarase nun ximnasio ou lugar semellante con chan horizontal e cunha parede vertical e lisa. O aspirante colocarase en posición de partida, en pé, de lado xunto a unha parede vertical, cun brazo totalmente estendido cara a arriba e sen levantar os calcañares do chan, e marcará coas dedas a altura que alcanza nesa posición. O exercicio executarase, separándose 20 centímetros da parede e saltando tan alto como poida, marcando novamente coas dedas o nivel alcanzado. Para a correcta realización da proba deberanse observar as seguintes regras: -Pódense mover os brazos e flexionar o tronco e os xeonllos, pero non se pode separar do chan ningunha parte dos pés antes de saltar. -Hai que realizar o salto cos dous pés ao mesmo tempo. -Permítense dous intentos, só aos aspirantes que fagan nulo no primeiro. A distancia entre a marca feita desde a posición de partida e a acadada co salto deberá ser igual ou superior á mínima (en centímetros) establecida no seguinte cadro para cada sexo e grupo de idade. A.1.2. Resistencia xeral: carreira de 1.000 metros lisos. Realizarase en pista de atletismo ou en calquera zona totalmente chaira de terreo. O/a aspirante colocarase na pista no lugar indicado. A posición de saída realizarase en pé. Só se permite un intento. O/a aspirante que abandone a carreira quedará excluído. A proba consistirá en correr a distancia de 1.000 metros no tempo máximo (en minutos) que se recolle na seguinte táboa para cada sexo e grupo de idade: 2. Proba de coñecementos. Dando cumprimento o disposto na disposición transitoria do decreto lexislativo1/2008, do 13 de marzo, os aspirantes dispoñen de liberdade de elección de lingua galega ou de lingua castelán na realización das probas selectivas. A proba de avaliación dos coñecementos dos/as aspirantes deberá amosar o dominio dos contidos do temario que se inclúe no anexo. Consistirá na contestación por escrito dun cuestionario de 50 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo dunha hora para a súa realización. A proba cualificarase polo tribunal de cero a dez puntos, sendo preciso acadar cinco puntos como mínimo, para non quedar eliminado/a. A cualificación farase atendendo a seguinte fórmula: N= (A-F/3)/5. Sendo N= nota final da proba; A= preguntas acertadas; F= preguntas erradas ou non respostadas.3. Proba específica sobre coñecemento do termo municipal e da toponimia local. O órgano de selección someterá aos/ás aspirantes a unha proba para determinar o seu nivel de coñecemento sobre as características propias do concello e a toponimia local. Cualificarase de cero a tres puntos, sendo necesario acadar como mínimo unha puntuación de un con cinco puntos para superala.4. Coñecemento da lingua galega. O tribunal valorará o nivel de coñecemento da lingua galega dos/as aspirantes, mediante unha proba que consistirá en traducir do castelán ó galego un texto sinalado polo tribunal nun tempo máximo de 30 minutos. Este exercicio cualificarase como “apto” ou “non apto” Estarán exentos de realizar este exercicio os aspirantes que acrediten a súa capacidade mediante a presentación do correspondente certificado de aptitude do curso de lingua galega Celga 4, ou equivalente expedido polo organismo oficial competente, no prazo de presentación de instancias. Os/as aspirantes que superasen o proceso de selección deberán participar nun curso de formación que desenvolverá a Academia Galega de Seguridade Pública na segunda quincena do mes de maio de cada ano. Aqueles/as que xa tivesen participado e obtivesen certificado de asistencia ao dito curso, estarán exentos/as desta obriga por un período de catro anos, de acordo co previsto no artigo 48.2º do Decreto 243/2008, do 16 de outubro, polo que se desenvolve a Lei 4/2007, de coordinación de policías locais. A cualificación definitiva do proceso selectivo será o resultado da suma das puntuacións outorgadas polo tribunal en cada un dos exercicios que compoñen a fase de oposición. Establecida a puntuación final de cada aspirante elaborarase a bolsa de traballo baseándose na puntación e por orde decrecente formulando proposta de aprobación da bolsa de traballo ao Alcalde, quen dictará resolución aprobando a lista que entrará en vigor con carácter inmediato. No suposto de empate nas puntuacións de dous ou máis aspirantes, éstas resolveranase pola puntuación obtida no primeiro exercicio, e se iso non fose suficiente pola puntuación obtida nos sucesivos exercicios ata que se resolva o mesmo. De persistir o empate resolverase ao chou.1. Actualización da lista aberta: Unha vez dictada a primeira resolución aprobando a bolsa de traballo, poderanse realizar novas convocatorias e probas selectivas para manter actualizada a bolsa, ou cando surxan necesidades de contratación que non podan ser cubertas. A comisión seleccionadora formulará proposta ao Alcalde. Este ditará Resolución actualizando a bolsa de traballo incluíndo nela os novos aspirantes propostos na orde que lles corresponda, entrando en vigor inmediatamente. Os chamamentos faranse polo medio máis urxente que permita ter a constancia dá súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes non proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Para poder ser citado mediante chamamento telefonico os/as interesados/as deberán optar a esta modalidade na súa solicitude de inclusión nas listas; dita opción será irrenunciable. Os chamamentos telfónicos faranse entre as 8 horas e as 15 horas, e a/o funcionaria/o que as realice fará constar mediante dilixencia a súa realización, e se tiveron ou non resposta. Os demais supostos o chamamento efectuarase por medio de telegrama ou calquera outro medio que permita ter constancia da súa recepción polo/a interesado/a. Os que sendo chamados para facer efectiva a contratación, non se presentasen no prazo de 48 horas ou renunciasen ao mesmo, perderán os seus dereitos, sendo excludios das listas, agás casos de forza maior debidamente acreditados e apreciados libremente. De producirse este suposto chamarase ao seguinte da lista.1. Os integrantes da bolsa de traballo non perderán a orde de prelación que en cada momento lles corresponda, de tal maneira que se o contrato para a que son chamados finaliza, retornarán ao posto que novamente lles corresponda na lista.2. Os integrantes dá Bolsa de Traballo que, sendo convocados para facer efectiva a contratación segundo o disposto na base 11, non se presentasen no prazo de 24 horas ou renunciasen a esta sen xustificación suficiente, perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido ou dito prazo. A mesma consecuencia terá a renuncia á continuidade no desempeño dun posto de traballo. Según se prevé no art.95.1 da Lei 4/2007, de coordinación de policías locais, co aumento notorio de poboación en temporadas determinadas poderá incrementarse a plantilla de persoal mediante a contratración de persoal con funcións de auxiliar de policía. O citado incremento non superará o 50 % do persoal funcionario da Policía local e non poderá ter tampouco unha duración de máis de catro meses en período anual. No punto 2 do mesmo artigo, dispón que o establecemento do persoal a que se refire este apartado, requerirá a tramitación de un expediente motivado, do que haberá que dar conta á consellería competente en materia de seguridade da Xunta de Galicia. Previamente á contratación deberá solicitarse informe de existencia de crédito á Intervención Municipal. Unha vez comparecera ou aspirante chamado segundo a orde da Bolsa de Traballo, o Sr. Alcalde por Resolución procederá a sua contratación para ou desempeño do posto de traballo correspondente. A bolsa de traballo formada como consecuencia do proceso selectivo que regulan estas bases extinguirase unha vez transcorridos dous anos a contar dende a data da Resolución da Alcaldía que aprobe a última actualización. A publicidade de todos os actos relativos a este procedemento realizarase mediante edictos que se exporán no taboleiro de edictos e anuncios do Concello de Cariño, salvo aqueles actos que expresamente se establece nestas bases a súa publicación no BOP.1. O municipio. Concepto e elementos. Competencias municipais. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.2. Ordenanzas, regulamentos e bandos. Clases e procedemento de elaboración e aprobación.3. A licenza municipal. Tipos. Actividades sometidas a licenza. Tramitación.4. Lei de coordinación das policias locais de Galicia e normas de desenvolvemento. Réxime disciplinario: disposicións xerais e faltas disciplinarias.5. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.6. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.7. Delitos e faltas. Circunstancias modificativas da responsabilidade criminal. Persoas responsables: autores e cómplices.8. Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.9. Lei de seguranza viaria. Regulamentos de desenvolvemento. Estrutura e conceptos xerais.10. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.11. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Carencia do seguro obrigatorio.12. A policía como servizo público. A policía local como policía de proximidade e de servizo. O auxiliar de policía e as súas funcións. Responsabilidades do auxiliar de policía.1.- O Concello de Cariño. Límites. Situación da parroquias e principais núcleos de poboación. Localización dos lugares, praias, estradas, pistas do Concello.2.- Localización dos edificios destinados a servizos públicos e funcións que se levan a cabo neles. Cariño,10 de xuño de 2010. O ALCALDE Asdo.: Jose Luis Armada Castro